khistorydata/jeongjo-sjw-relations huggingface dataset:
정조 14년
以大司諫朴天行獻納朴宗來正言尹悌東執義李普天牌不進罷職傳旨傳于李洪載曰聯箚旣不賜批勢難强令行公與都憲許遞
정조 14년
傳于洪仁浩曰出宮門路以協陽門爲之
정조 14년
傳于李洪載曰侍衛軍兵毛具
정조 14년
以咸鏡監司李文源狀啓輸城察訪李弘弼本驛公廨過百間新建令該曹考例稟處事傳于尹行任曰殘驛官況一新修葺極爲可嘉前伯當於次對入來使之以目所見稟處
정조 14년
以刑曹啓目咸興囚聖浩安邊囚聖哲亟令王府施以當律咸興囚重采孝顯等亦令該府稟處事傳于尹行任曰聖浩聖哲依前判下擧行事分付
정조 14년
傳于李洪載曰時囚皆令草記照律
정조 14년
尹行任以吏曹言啓曰今此社稷祈穀大祭諸執事中時無職名人員令該曹口傳付軍職何如傳曰允
정조 14년
尹行任以禮曹言啓曰卽接惠陵令所報則來正朝祭享時兩官當爲備員將事而參奉尹光絅方在忠淸道林川地未及上來云莫重祭享兩官不可不備參奉今姑改差其代卽令該曹口傳差出以爲備員將事之地何如傳曰允
정조 14년
吏曹口傳政事以李羲坤爲惠陵參奉
정조 14년
洪仁浩以壯勇營言啓曰本營諸將官自今年正月至十二月射講居首人依例別單書入之意敢啓傳曰知道
정조 14년
尹行任以訓鍊都監言啓曰本局諸將官自今年正月至十二月射講居首人依例別單書入之意敢啓傳曰知道
정조 14년
李洪載以禁衛營言啓曰本營諸將官今年射講居首人別單書入之意敢啓傳曰知道
정조 14년
李洪載以御營廳言啓曰本廳諸將官今年射講居首人別單書入之意敢啓傳曰知道
정조 14년
尹行任以御營廳言啓曰依下敎閑良張鉉宅李允熙各決棍十度此後講射各別肄習事嚴加申飭之意敢啓傳曰知道
정조 14년
曺允大以都摠府言啓曰今日入直內三廳武兼禁軍及軍兵等當爲中日習射而正朝望闕禮相値不得爲之之意敢啓傳曰知道
정조 14년
李洪載以義禁府言啓曰時囚皆令草記照律事命下矣時囚罪人洪聖淵本府議啓內輦路修治關係何如自秋至冬一味抛置發民董役付諸校輩任其笞杖不給雇價論厥罪狀俱極痛駭以此照律罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣洪聖淵杖一百收贖告身盡行追奪放黃泰彦本府議啓內糶糴法意何等嚴重而餉還之未捧反作至於七千八百餘石之多事極可駭以此照律罪取考律文則大典通編倉庫條有曰還上反作守令徒三年定配又五年禁錮推斷條有曰犯私罪杖一百以上之罪告身盡行追奪矣黃泰彦告身盡行追奪又五年禁錮黃海道瑞興府龍泉驛徒三年定配而以議啓內辭意具罪目依例發遣府書吏押送配所何如傳曰知道如有功議各減一等定配收贖可也
정조 14년
忠淸監司朴宗岳疏曰伏以臣於向來待罪畿藩自陷大戾金木猶輕薄補未幾恩宥旋降十行辭敎有可以感豚魚而泣鬼神臣雖愚迷不肖亦具彝性豈不識天地大德無物不遂而竊自恨螻蟻餘生無階圖報忽於千萬夢想之外伏蒙以臣爲忠淸道觀察使之命臣手捧告身驚惶怵惕不知所措伏念臣卽一滓濊之賤耳我聖上曲費造化之功偏降生成之澤起廢二年致位八座從古人臣之得此者幾何又況秋冬以來兩叨方面尤是曠世之渥而格外之數也臣始焉惝怳如醉未醒終焉感祝有淚無從噫臣之平日自矢于心者殫力竭誠而不憚夷險之地隨分守拙而遠避名利之關古人所謂不報之報正爲臣準備語也臣焉敢假飾虛讓內以自欺其心上以欺聖明也顧此湖西一路爲任不輕比之他道不啻倍蓰苟非望實俱隆才猷兼備者則其何能仰補九重之察眉下救百瘼之如毛也哉然而臣不敢隨衆備例以此爲祈免之端區區本情如上所陳冗散優游固所甘樂旬宣重任實難堪承謹此披瀝心肝仰首鳴號於天地父母之前伏乞聖明俯賜諒察亟許鐫免以重公器以安私分千萬幸甚臣無任屛營祈懇之至答曰省疏具悉卿其勿辭往欽哉
정조 14년
行右承旨洪文泳右副承旨柳文養等疏曰伏以臣等卽伏見兩司聯箚到院者其於司謁院吏持馬牌出去之時不能力爭歸罪道臣之語竊不勝瞿然慙恧之至馬牌齎去之時臣等旣是在院之人則不能力爭之斥固當受以爲罪媿服之不暇而至於歸罪道臣之說誠是意慮之外逆豎之出來爲道臣者旣不登時執留又無一言防啓道臣事誠有罪矣臣等雖在欿然自引之中日昨草草之啓亦豈可已而不已者哉然臺言之譏斥備至直以歸罪二字爲目則其在廉隅豈敢晏然於職次乎玆敢聯陳短章徑出禁扃伏乞聖明亟命鐫削臣等之職以爲不職者之戒焉臣等無任屛營祈懇之至踏啓字
정조 14년
行副司直李度默疏曰伏以臣見差健元陵正朝享官固當竭蹶趨承不敢言私而第臣於近日重得寒感伏枕㱡㱡已至五六日雜試藥餌宛轉叫痛以此病狀萬無自力駿奔之望玆敢短章自列伏乞聖慈俯賜諒察亟令該曹許其變通仍治臣瀆擾之罪千萬幸甚臣無任屛營祈懇之至踏啓字
정조 14년
庚戌十二月二十七日四更上詣仁政殿受誓戒入侍時行都承旨趙宗鉉左承旨尹行任右承旨曺允大左副承旨洪仁浩同副承旨李洪載假注書趙台榮韓啓翼記事常洪樂游徐有聞一提學吳載純二提學鄭民始檢校直提學徐浩修李秉模檢校直閣鄭東浚直閣徐榮輔以次侍立上具遠遊冠絳紗袍乘輿出協陽門允大曰今此親臨誓戒時承旨不可不備員而新除授右副承旨呂萬永家在城外不得出牌何以爲之乎上曰許遞前望單子入之待下批牌招先參班後謝恩可也出擧條駕入仁政門詣月臺降輿詣版位南向立贊儀唱在位百官四拜百官行禮訖讀誓文官吏曹判書吳載純進讀誓文訖贊儀唱百官四拜百官行拜禮通禮跪啓禮畢仍請還內上乘輿出仁政門由協陽門還內諸臣以次退出
정조 14년
行都承旨趙宗鉉坐左承旨尹行任坐直右承旨曺允大坐直左副承旨洪仁浩坐右副承旨未差同副承旨未差注書李海隣病一員未差假注書趙台榮差祭韓啓翼仕直事變假注書崔致祜仕
정조 14년
曺允大啓曰大司憲洪明浩執義尹行履掌令柳河源朴猷煥持平鄭履綏牌招啓辭未下持平宋煥箕在外監察茶時之意敢啓傳曰知道
정조 14년
趙宗鉉啓曰同副承旨李洪載今日不爲仕進卽爲牌招何如傳曰許遞
정조 14년
傳于曺允大曰今聞承宣言知敦寧徐晦修已肅拜而入於未肅拜許遞中云旣已遷轉雖不仍任原望筒勿施當該銓官推考
정조 14년
曺允大以兵曹言啓曰因掌令柳河源啓辭任屹洪仁默徐有和吳載光等削去仕版事批旨內爲先依啓原薦使之今日內改薦誠如臺言寧有如許痛惡之事乎苟有一分嚴畏之心黨色二字發於公會文臣猶不敢乃爾況武臣乎又況宣薦乎先朝揭板受敎又何等嚴截諄複年前以該廳薦事處分不啻屢次則此等話頭復出於該廳至入於臺閣風傳旣聞之後不可尋常處分卽令兵判開坐龍虎營年前所犯諸人今番容喙諸人一竝拿致取招査實仍又棍問得情可也事命下矣依傳敎乙巳年主薦行首宣傳官任屹己酉年主薦行首宣傳官洪仁默等處主薦用私委折及今歲主薦行首宣傳官徐有和副行首宣傳官吳載光等處專用黨色倡言某邊人不當入此圈居嶺南而有門閥者一竝見枳乃以居嶺南而非嶺南者二人苟然充數委折嚴加査問則任屹洪仁默所供內以爲薦法自來至重會薦時行首率諸宣傳官各薦三四人自下達上從公議圈點而準點然後始乃完薦則雖欲用私於其間實非一二人之所可作俑者況此受敎申飭極其嚴截則身爲武夫何敢萠黨私之習而若能善爲主薦則到今經年閱歲之後至登臺啓致勤嚴敎乎惶懍震越不知所達云徐有和吳載光所供內本廳薦法至重至密一從公議旣已完薦而有此某邊人不入此圈云者未知誰某當入不入而初無廳中之發口至於居嶺南非嶺南之說實是意慮之所不到今番嶺南二人鄭泰賢權宅夏世居嶺南門閥亦可爲之故公議所在果爲越薦而至若臺啓中黨色云云矣身等以無識武夫安敢萠於心而自陷重罪乎第嚮於公會時前兵使孫相龍謂矣身曰嶺南擬薦者今有四人鄭泰賢權宅夏張東玉來頭自可爲之而權師萬再經草土出身年久非此人莫可而上項三人勿爲越薦後若有是非之論以吾言立證云其時辭鋒殆若分付者然又於薦會之日以私札緊囑於廳中非但事未前聞竊有所駭憤者故果以用罰之意拔之此出遵廳風杜私囑之意矣今歸欺天之科矣身等罪狀萬死猶輕云故乙巳己酉參圈人一竝拿入用私一款査問則申鴻周趙雲行等納供與行首等所供別無異同今番參圈人亦爲拿入倡言某邊人不當入此圈之說嚴加盤問則朴孝晉等所供內此等說話圈會時若或萌於心而發諸口則特敎査問之下何敢不從實直告重犯欺隱之罪乎此外無他可達之辭云矣敢啓傳曰臺閣許以風聞則本事是非無論大臣兵判之當參涉與臺閣之不當參涉自朝家旣聞黨色等說出於韎韋之口而薦會亦公坐則武臣之公坐論色目卽此一款係是罔赦之大罪薦事之公與不公猶屬餘事之餘事也令兵判棍問取招者欲覈色目論說之罪則以漫漶發明之說捧供草記極爲駭然當該兵判推考行首副行首及參聽諸人等處更加嚴覈捧直招草記孫相龍云云誠如諸宣傳官所供則纔有此事旋有臺言相龍於此難免䵝䵢之跡旣登於奏御文字不可置之其然豈然之科亦令兵判相龍處査問其果如諸供委折草記乙巳己酉行首宣傳官等伊時薦記雖未知存拔之何如而臺言旣如此其不公可知不炊之堗何從而起煙乎依昨日臺批仍施刋削可也
정조 14년
曺允大以兵曹言啓曰本曹草記宣傳官等査實事傳曰臺閣許以風聞則本事是非無論大臣兵判之當參涉與臺閣之不當參涉自朝家旣聞黨色等說出於韎韋之口而薦會亦公坐則武臣之公坐論色目卽此一款係是罔赦之大罪薦事之公與不公猶屬餘事之餘事也令兵判棍問取招者欲覈色目論說之罪則以漫漶發明之說捧供草記極爲駭然當該兵判推考行首副行首及參聽諸人等處更加嚴覈捧直招草記孫相龍云云誠如諸宣傳官所供則纔有此事旋有臺言相龍於此難免䵝䵢之跡旣登於奏御文字不可置之其然豈然之科亦令兵判相龍處査問其果如諸供委折草記乙巳己酉行首宣傳官等伊時薦記雖未知存拔之何如而臺言旣如此其不公可知不炊之堗何從而起煙乎依昨日臺批仍施刋削可也事命下矣依傳敎行首宣傳官徐有和副行首吳載光等及參聽諸宣傳官朴孝晉等處色目論說之事孫相龍處闕外面托公坐書囑委折一竝反復嚴覈則徐有和吳載光等所供內矣身等身爲武夫公會時色目論說若有一毫近似於此則固已罔赦而特敎更査之下又或欺隱則死有餘罪而毋論圈坐與他公會色目等說不但口不敢出亦無聽聞之事而臺啓旣如此則毋論虛實必有傳說者而至於此境矣得與傳說者與之對辯如有一分所犯則雖被萬戮實所甘心云朴孝晉等所供內色目論說之事雖依俙彷彿者如有聞見於公坐之時則特敎査問之下何敢爲一毫欺隱之計而本事之無犯實如行首等所供此外無他可達之辭云孫相龍所供內矣身向於別軍職廳直房逢着行首宣傳官而矣身今雖方外之人旣是道內先進道內出身亦皆相恃而薦會適又當前故以權師萬卽壬辰年彰義大將權應銖之六代孫今番新榜四人雖或依古例竝爲越薦師萬當爲首薦如或取捨亦無出於師萬一人之右云則行首又問權宅夏何如故矣身以爲此人雖是當薦之人師萬不可不先爲越薦云云矣其後聞廳中以孫相龍行下不可越薦之議心甚不安果於禁衛營射會時有所往復而只言行下二字未安之意且以師萬六代祖有我東方再造之功嶺南宣薦莫先於此云云此外別無干囑之事云矣敢啓傳曰更招之下又復極口發明萬萬痛駭設令渠輩無色目發口之事造作往傳外間無出於渠輩中無論倡言與造傳宣傳官廳爲色目論評之場如許武弁嚴加決棍斷不可已特以誓戒已過歲時隔日之致姑爲十分參酌參上參下新來下位外名在時任宣傳官者一竝汰逐其代令該曹口傳差出觀此孫相龍所供別無可執之端本來與武弁爲名者所嫉惡前此特遞別軍職亦出於息鬧之意矣渠名出於今番諸供一番査實鳥可已乎行下二字旣發於該廳則渠之難安似無怪如是之際安得無葛藤乎厥說之聽於何宣傳官招問相龍査出當該宣傳官更爲拿入嚴覈眞箇得聞委折草記可也
정조 14년
兵曹口傳政事以李健秀梁埉爲宣傳官宣傳官柳河源趙恩錫以上仍任事承傳
정조 14년
以蔚山前府使李元采拿處傳旨傳于曺允大曰臨歲更待下敎捧傳旨
정조 14년
曺允大以兵曹言啓曰依傳敎孫相龍處行下二字等說何宣傳官處聞知與否招問則所告內權師萬來傳矣身曰聞宣傳官李敬熙之言則汝之今番宣薦以孫相龍之言廳中看作分付者然議論拂鬱似難順成云云故矣身聞此不安果卽往復於該廳云李敬熙更爲拿入嚴加査問則所供內向於習射之路適入嶺南親知人所接處則其中生面人謂有世誼云故問其姓名則乃是權師萬矣矣身以爲以汝地處今番越薦斷然無疑之意有所酬酢其後果錄名薦擧廳中因孫相龍之言轉致葛藤難以越薦故矣身更見師萬果以此意言及的實云矣渠以時任宣傳官會薦之前廳中酬酢徑先傳播者事極駭妄不可仍置令該府拿問勘處何如傳曰以渠新進乃敢容喙掉舌致此葛藤所爲痛駭削名宣傳官廳雖以孫相龍言之周道當入之人應薦不薦則往言於大臣或兵判期於釐正可也有何公傳道說之擧至入於臺臣耳邊而因臺啓査實之際轉輾及於渠之姓名無事之時昨今添一酬應極爲可駭孫相龍亦爲刋汰可也
정조 14년
以汰逐諸宣傳官差代望筒傳于洪仁浩曰向嶺人傳說歸於參下李敬熙拿覈之下渠旣自服此事旣如許則本事造傳亦足爲一串貫來諸人汰逐事近混圇望筒勿施敬熙削名歇矣削薦事分付該廳
정조 14년
傳于曺允大曰昨日臺啓中宣薦事盛論武臣黨論之弊聞甚嘉之言下卽從而今日始見擧條謄入有居嶺南非嶺南之語意謂名雖嶺人居非土着故有此云云矣取見原薦記則居住地方以嶺南懸錄然則非嶺南云者果何謂也此非指陳色目而何當此嚴禁武夫舊習之時文臣掌風憲者反效武夫之習不可仍置掌令柳河源爲先罷職
정조 14년
傳于曺允大曰以歲除隔日卽允臺啓飭已施與卿宰侍從堂上堂下罷削人員竝敍用仍令該曹口傳付軍職
정조 14년
洪仁浩以吏曹言啓曰今此各陵宮園墓正朝祭獻官諸執事中時無職名人員令該曹口傳付軍職何如傳曰允
정조 14년
洪仁浩以吏曹言啓曰今此健元陵正朝祭獻官有頉代以從二品當爲改付標而老病公故外實無可差之人以正二品推移塡差以入之意敢啓傳曰知道
정조 14년
兵曹口傳政事副司直具㢞金魯永洪文泳李敏采李益運柳文養鄭益祚洪義浩副司果李貞運尹序東李思祚李運彬李秉喆朴吉源鄭最成成種仁曺允遂竝單付
정조 14년
曺允大以兵曹言啓曰來辛亥年各處頒給信漢符別單及文宰二品以上武臣蔭官曾經摠管人員章標頒給別單修整以入之意敢啓傳曰知道
정조 14년
洪仁浩以壯勇營言啓曰來正月當本營左司屬京畿水原一哨軍兵逢點實數一百二十七名今已點閱整齊今十二月二十八日本營立番舊軍放送之意敢啓傳曰知道
정조 14년
曺允大以義禁府言啓曰洪聖淵杖一百收贖告身盡行追奪黃泰彦告身盡行追奪又五年禁錮徒三年定配照律草記批旨內如有功議各減一等定配收贖事命下矣洪聖淵六代祖瑞鳳靖社功臣錦平尉異姓四寸親云功議各減一等杖八十收贖奪告身三等黃泰彦十三代祖居正佐命功臣云功減一等徒二年半定配收贖而告身盡行追奪又五年禁錮之意敢啓傳曰知道
정조 14년
曺允大以漢城府言啓曰朝官年八十士庶年九十以上者每年歲首依法典陞資事定式矣令各該部搜訪報來後加資人職姓名別單書入令該曹依例擧行何如傳曰允
정조 14년
庚戌十二月二十八日未時上御重熙堂左承旨入侍時左承旨尹行任假注書韓啓翼記事官金良倜記注官金鳳顯以次進伏訖上曰勿論文蔭武堂上堂下罷散人分付吏兵曹抄出以入可也賤臣承命出分付命退承史以次退出
정조 14년
行都承旨趙宗鉉坐行左承旨洪明浩坐右承旨尹行任坐直左副承旨曺允大坐右副承旨洪仁浩坐直同副承旨李敏采坐注書李海隣病一員未差假注書韓啓翼仕車敬鎭仕直事變假注書崔致祜仕
정조 14년
大殿王大妃殿惠慶宮中宮殿內閣政院玉堂朝廷二品以上六曹堂上宗親單子問安答曰知道
정조 14년
洪仁浩啓曰大司憲洪明浩執義尹行履掌令朴猷煥持平鄭履綏牌招啓辭未下掌令一員未差持平宋煥箕在外監察茶時之意敢啓傳曰知道
정조 14년
洪明浩啓曰明日正朝望闕禮依例爲之之意敢啓傳曰知道
정조 14년
洪明浩啓曰備邊司郞廳來言今日賓廳日次而過歲問安相値不得來會云矣敢啓傳曰知道
정조 14년
趙宗鉉啓曰新除授工曹判書徐晦修知義禁李敬玉除拜後過三日不爲出肅依定式推考警責仍卽牌招何如傳曰允
정조 14년
傳于尹行任曰傳香承旨馳詣宗廟永禧殿景慕宮奉審摘奸以來
정조 14년
洪明浩啓曰副應敎李太亨校理李晴副校理金熙采修撰鄭萬始朴基正副修撰李庚運俱爲差祭應敎副校理一員未差玉堂上下番俱空事甚未安校理李百亨副修撰韓光植卽爲牌招入直何如傳曰允
정조 14년
傳于趙宗鉉曰承旨前望單子入之待下批牌招察任
정조 14년
傳于趙宗鉉曰差祭承旨許遞前望單子入之待下批牌招察任
정조 14년
承旨望單子入之洪文泳李敏采落點
정조 14년
以承旨房望傳于洪仁浩曰仍
정조 14년
以同副承旨李敏采牌不進罷職傳旨傳于洪仁浩曰只推更爲牌招
정조 14년
傳于洪明浩曰自今日至初三日巡邏弛禁
정조 14년
兵曹口傳政事同知單田文顯僉知單韓光濟柳心源鄭學畊李潤謙任聖說訓鍊正單李晉秀副司直任希曾鄭存中申思運尹蓍東洪秉纘李復永李晩秀
정조 14년
以副修撰韓光植牌不進罷職傳旨傳于洪仁浩曰只推
정조 14년
洪明浩以景慕宮提調意啓曰本宮御覽植木帖子每四季朔修整以入矣今季朔則別無生枯之可以修整者故御覽植木帖子姑不請出之意敢啓傳曰知道
정조 14년
洪明浩以備邊司言啓曰頃因原春監司尹師國狀啓貢獻物種中無價收捧委折情債減半役價變通後果無生弊與否指一報來題送後草記事因批旨分付矣卽見其所報則以爲貢獻物種之或有無價事在昔魚採甚豐土産至賤無價封進已成邑例至今行之情債變通事本道異於湖南各邑禮吏初無相關於營主人營主人亦無周旋於進上從中作奸其勢末由況情債之數節目所載給代之擧狀聞變通則弊復如前恐無是理依前狀請稟旨許劃而錢穀取利之方錢任蔘商穀付各邑斂散糶糴營邑句管則生弊耗縮似無其慮釋奠祭魚鱐事關祀典自本營有難酌定令該曹磨鍊下送以爲定式爲辭矣貢獻物種中無價收捧者雖緣土産本賤不入詳定之致旣已登徹之後有難置之山菜山果外生魚物生兔等種使之詳定中給價情債給代事道臣報辭雖以決無奸弊爲言名以營下情債自朝廷給代恐不成事面此則置之釋奠祭魚鱐令該曹定數知委其餘諸條竝依節目施行事論理題送之意敢啓傳曰知道
정조 14년
洪明浩以備邊司言啓曰江陵縣監李集斗上疏有草記稟處之命矣取見其疏本則以爲海夫之見充良役係是疊徵故海尺之名係軍案者一一頉給而本邑軍額軍多民少雖再疊三疊尙患不足如不矯弊則空邑而後已至於嶺西火蔘稅之偏重最爲峽民難支之端荒田未墾稅摠之復舊無望而土稅之每負所納三錢三錢之納加減不得竝與正田而不得安業如不稍輕其稅招集流民則誠有難言至如蔘弊本邑秋臘等元封蔘爲五十五兩各樣供蔘爲十六兩零而往在庚寅壬辰請得六千一百兩錢散給民間什三取殖添補蔘價尙有不足別創補蔘軍官七百五十六名每名徵錢一兩五錢貢蔘每兩添給四十七兩零竝與元價八十兩一時上下以爲供蔘之地軍弊之滋甚未必不由於此元封蔘限三十兩依杆城例蔘一兩以元價八十兩作爲京貢而三十兩蔘添價一千四百十三兩零自歸剩數以此減給火蔘稅一錢補蔘軍官番錢亦爲存減除出餘丁海尺之疊役者軍保逃故黃口兩役之類査櫛充代而事係所重有難變通則道內加分耗中每年除出折米一千四十石而五百二十石以詳定例作錢本道句管分定各邑都聚營庫出給於本邑所管營貢蔘商則蔘價上下之數依前自如一千五百四十二兩自在蠲減中以補蔘軍移充海夫頉役之代及各樣軍逃故疊役之闕其餘折米五百二十石依原州蔘價添補例每年準此數會錄耗上生耗姑限八年則可作五千九百四十餘石就其中五百二十石仍以補蔘名色盡分取耗補用於蔘價餘穀七百四十石還付元還後加分耗中取用一款更不擧論則國穀無永損之患四弊有可救之方亟令廟堂指一稟處爲辭矣其所設弊雖曰四條救弊之方專係於蔘之一條而京作貢之請不但事係所重所謂京貢有名無實爲弊多端決難許施加分耗折米一千四十石中折半則作錢上下於蔘價折半則會錄限八年取耗事似爲方便之道而近來營邑矯救之策莫不以加分耗爲說揆以糴法已極可悶且當停退或未捧之時則一例混入次次劃出於元穀來頭穀簿必至空虛而後已此亦不可不深念處以此疏辭關問道臣使之別具意見論理狀聞後稟處何如傳曰允
정조 14년
曺允大以戶曹言啓曰今年內貪寒宗室子女婚扶助數依定式別單書入之意敢啓傳曰知道
정조 14년
洪明浩以壯勇營言啓曰今十二月二十九日年終放砲時次知將官將校及別破陣火箭軍姓名器械數爻別單書入之意敢啓傳曰知道
정조 14년
洪明浩以訓鍊都監言啓曰今十二月二十九日年終放砲時次知將官將校及兼別破陣等年歲容貌器械數爻竝別單書入之意敢啓傳曰知道
정조 14년
尹行任以摠戎廳言啓曰禁衛營露梁鎭別將移差舟橋司其代以本廳所屬臨津長山兩鎭中一窠移送禁衛營事舟橋司堂上臣鄭民始筵稟蒙允矣臨津長山爲仕雖無異同臨津則兼管津船依露梁鎭例以此換差則實爲便當故臨津一窠移送禁衛營後別將以下員役朔料及各樣應下依前施行該鎭乃是本廳屬右營坡州左局將而旣有牙兵且有餉穀則軍制有難變改餉穀所當句管依兼監牧官例殿最不可不自本廳磨勘依下敎臣與禁衛大將臣金持默多般相議別無異見以此定式施行何如傳曰允
정조 14년
曺允大以賑恤廳言啓曰今年內貧寒宗室子女葬時顧恤數別單書入之意敢啓傳曰知道
정조 14년
尹行任以成均館言啓曰每歲末圓點準點人姓名別單書入事曾已定式矣依定式當年條圓點準點儒生別單書入之意敢啓傳曰知道
정조 14년
庚戌十二月二十九日申時上御重熙堂坐直承旨入侍時右承旨尹行任假注書車敬鎭記注官金良倜金鳳顯以次進伏訖命書傳敎曰今年卽志慶祈永之年而新歲隔宵此時悠悠萬事惟在導迎之政因武弁等微細宣薦事昨今處分之後金玉之圈爲角圈有薦者削薦其數甚多此時雖從太寬之政固何妨乎文武臣以宣薦事處分人特竝蕩滌仍其職名卿宰侍從文武蔭官奪告身罷削及已拿處未拿囚傳旨未下各自啓目未下人員一竝蕩滌應參元朝問安人令該曹口傳付軍職仍命退承史以次退出
정조 15년
行都承旨趙宗鉉坐行左承旨洪明浩坐直右承旨尹行任坐左副承旨曺允大坐右副承旨洪仁浩坐直同副承旨李敏采坐注書李海隣病一員未差假注書車敬鎭仕直趙台榮仕事變注書[事變假注書]崔致祐仕
정조 15년
大殿王大妃殿惠慶宮中宮殿內閣政院玉堂朝廷二品以上六曹堂上宗親單子問安答曰知道
정조 15년
李敏采啓曰大司憲未差執義尹行履掌令柳河源朴猷煥持平鄭履綏牌招啓辭未下持平宋煥箕在外監察茶時之意敢啓傳曰知道
정조 15년
傳于尹行任曰來待閣臣入侍
정조 15년
傳于洪仁浩曰右副承旨同副承旨入侍
정조 15년
傳于李敏采曰摠管中亞將人及都摠管竝許遞與未差之代前望單子入之待下批牌招察任
정조 15년
摠管前望單子入之都摠管申應顯鄭景淳李敏輔徐秉德李復永落點
정조 15년
李敏采啓曰新除授都摠管李敏輔時無職名令該曹口傳付軍職何如傳曰允
정조 15년
傳于趙宗鉉曰都承旨入侍
정조 15년
尹行任啓曰祈穀大祭親祭祭文當爲製進藝文提學洪良浩待開門牌招何如傳曰允
정조 15년
假注書趙台榮姑令仍察廳任何如傳曰允
정조 15년
兵曹口傳政事以宋濟魯爲知事
정조 15년
傳于尹行任曰右承旨入侍
정조 15년
歲首勸農綸音予承皇天祖宗之眷顧保佑昨歲庚戌國有元良是秋年穀告登符降聖之舊甲獲上瑞於後庚予寡人得以與八域同其慶而若保一念長在於廣惠屢豐之願益切於嗣歲于今歲籥載新衣尺漸長三陽開泰群品含和此時爲億兆黎首赤子寤寐默祝者農功也粵予踐阼以來歲首輒下勸農之綸卽仰述列聖重本務農之盛典而予於是年是月尤有惓惓焉者元良邦本小民亦邦本民安然後國安一理相須隙不容髮如裘絜領如燭照龜可愛者非民可敬者非民此所以諴小民爲祈永命之本予欲重玆民天以勸農二字爲目下悠悠萬事中第一先務平秩東作俶載南畝其始自今月三之日于耟其始自今日萬斯箱高廩其始自今日與億兆黎首赤子同我太平萬歲其始自今日予安得不惓惓於是年是月乎順天之時因地之宜參人之力而深耕而易耨者農夫之事也不奪其時不撓其業時省而助補者長吏之職也曰暘而暘曰雨而雨下無濕上無乾者在予一人之方寸農夫不待勸而亦惟在於董率之勤怠詩曰田畯至喜書曰勸之以九歌凡今在長吏之列者能盡田畯之責而六府三事孔修則歲歲無非豐歲屢豐之祥豈獨專美於有周在乎予一人者方一心對越兢兢憧憧將以上辛之日肅將孔夙之祈庶冀休徵之我康在乎爾長吏者尙須勗哉勗哉長吏之若勤若怠考課而褒懲又屬於廊廟諸臣咨爾內而公卿外而長吏明聽予元朝十行之諭俾各實心承佐以答我皇天祖宗眷顧保佑之新休景命
정조 15년
尹行任以禮曹言啓曰太廟歲首展謁吉日以何間推擇乎敢禀傳曰初四日當詣太廟景慕宮展謁以此知悉擧行各宮展拜當於旬前爲之擇吉以入永禧殿展拜今年係是酌獻當次只以各宮展拜日字擇入可也
정조 15년
尹行任以禮曹言啓曰太廟歲首展謁日一體展謁於永禧殿而酌獻禮當次之年則歲首展謁只行於太廟事曾有定式矣今年卽永禧殿酌獻禮年次今番太廟展謁時永禧殿展謁之禮不爲磨鍊之意敢啓傳曰本殿酌獻禮以當朔月初擇差以入可也
정조 15년
尹行任以禮曹言啓曰景慕宮展拜每於孟春取稟事定式矣今番展拜吉日以何間推擇乎敢稟傳曰太廟展謁草記已有同日行禮之節矣
정조 15년
尹行任以禮曹言啓曰製述文臣年滿五十一歲人員專經文臣年滿四十一歲人員竝依例減下後別單書入而御覽官案亦爲改修正以入之意敢啓傳曰知道
정조 15년
尹行任以禮曹言啓曰每年親耕歲首以稟事曾已定式矣來二月初六日行先農祭親行及親耕等節何以爲之乎敢稟傳曰俄下綸音已示祈豐之至意方默祝於方寸壇享之遣官行事無何不可依近例以攝行磨鍊親耕亦依近例姑爲置之可也
정조 15년
尹行任以禮曹言啓曰今此正朝陳賀諸道所封箋文中會寧府使姜五成鳳山郡守王漢禎以應封官兼別軍職故各爲封箋矣一體看審捧入之意敢啓傳曰知道
정조 15년
李敏采以兵曹言啓曰今正月初五日仁政門百官朝參日次而動駕相値在前如此之時多有退行之例而法典內當月十一日二十一日二十五日皆是應行之日以何日定行乎敢稟傳曰連値動駕及享禮初五日朝參旬前後令政院稟旨更定日字可也
정조 15년
李敏采以兵曹言啓曰今正月初四日大駕詣宗廟展謁詣景慕宮展謁時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局步軍十五哨馬軍三哨爲先後廂禁軍三番隨駕禁御兩營留陣可也
정조 15년
李敏采以都摠府言啓曰今日入直內三廳武兼禁軍及軍兵等當爲中日習射而正朝相値不得爲之之意敢啓傳曰知道
정조 15년
辛亥正月初一日巳時上御誠正閣右副承旨同副承旨入侍時右副承旨洪仁浩同副承旨李敏采假注書車敬鎭記注官金鳳顯記事官徐有聞以次進伏訖上命書榻敎曰左副承旨入侍賤臣承命出傳與左副承旨曺允大同爲進伏又命書仁浩曰宗臣之最老最久者西溪君也令該曹別給食物衣資近聞衰病不能從宦其子若於儒武中有從事者令吏兵曹招見其可堪從仕與否草記事分付又命書傳敎曰李判府左相大臣也閣臣也年俱過七十精力康旺無異少年至於左相近來獨賢之勞卽少年之所不强予每爲之稱歎今見歲饌別單豈可循例判下乎兩大臣家原式外加送仍令郎官存問李判府事時在海營元歲饌別歲饌及存問等事皆令本道伯擧行形止狀聞事分付洪領敦寧年歲最長於諸耆相而韶顔英華近復勝昔爲之奇幸亦豈可只送前例歲饌衣資令該曹磨鍊輸送仍令一體存問又命書傳敎曰今番文宰嘉義已經亞卿年七十以上資憲陞品時以亞尹不入於亞卿秩而政院之亦不提奏承旨政官元朝之故雖不處分今因歲饌別單而覺得豈可踰日況卿宰中偕老而年最多首題於傳敎中此人之獨漏甚非陞秩之本意前右尹宋濟魯令該曹知事口傳加設擬入待下批牌招今日內肅拜靈壽閣又命書傳敎曰卿於今年恰躋七耋爲卿豈勝欣幸卿卽予初元首擢之相臣予之視卿是以自別玆當元朝豈無表予意之擧令該曹元歲饌外優送食物衣資仍令郞官存問卿起居卿或能强力差待日暖時筵朝卽所切企此意先令入侍史官傳諭于鄭領府事賤臣承命出傳仍次退出
정조 15년
辛亥正月初一日午時上御重熙堂右承旨入侍時右承旨尹行任假注書車敬鎭記注官金鳳顯記事官徐有聞二提學鄭民始原任直閣徐鼎修檢校直閣鄭東俊以次進伏訖命書傳敎曰卿宰年過七耋內外偕老者至於十有三人之多當此志慶之時祈祝之擧莫尙於敬老敬老之政亦莫尙於惠養知事宋濟魯年八十一貞夫人嚴氏年八十前參判徐秉德年八十貞夫人朴氏年七十四知敦寧任希曾年七十九貞夫人沈氏年八十知事韓光會年七十七貞敬夫人鄭氏年七十九參判李敏輔年七十五貞夫人徐氏年七十七知事李敬玉年七十四貞夫人權氏年七十六前參判李復永年七十三貞夫人具氏年七十知事具允鈺年七十二貞敬夫人金氏年七十二判敦寧李命植年七十二貞敬夫人沈氏年七十三行司直趙瑍年七十二貞夫人金氏年七十二前參判鄭景淳年七十一貞夫人朴氏年七十一行司直洪檍年七十貞夫人金氏年七十一前參判申應顯年七十貞夫人尹氏年七十以上諸耆老家外給米肉內致匹帛仍令部郞存問事分付該曹該府仍命退承史以次退出
정조 15년
行都承旨趙宗鉉坐行左承旨洪明浩坐右承旨徐瀅修坐直左副承旨尹行任坐右副承旨洪仁浩坐同副承旨李敏采坐直注書李海隣病一員未差假注書趙台榮仕直事變假注書崔致祐仕
정조 15년
趙宗鉉啓曰臣社稷祈穀大祭肄儀進去下直之意敢啓傳曰知道
정조 15년
備忘記忠淸兵使崔景岳下直長弓一張長箭一部片箭一部筒兒一箇賜給
정조 15년
承旨前望單子入之徐瀅修落點
정조 15년
吏曹參議前望單子入之曺允大落點
정조 15년
傳于洪仁浩曰承旨房仍右承旨爲禮房左副承旨爲軍士房
정조 15년
傳于徐瀅修曰右副承旨入侍
정조 15년
洪仁浩以兵曹言啓曰再明日擧動時本曹堂上守宮及侍衛不可不備員而參判申大升未肅拜參知孟至大在外他無推移之道令政院稟旨變通令該曹以在京無故人口傳差出待下批牌招以爲備員之地何如傳曰竝許遞前望單子入之待下批牌招察任可也
정조 15년
兵曹堂上前望單子入之參判洪文泳參知金履正落點
정조 15년
以兵曹參判洪文泳牌不進推考傳旨傳于徐瀅修曰更爲牌招
정조 15년
傳于尹行任曰軍士房承旨入侍
정조 15년
尹行任啓曰吏曹郞廳來言老人加資下批政事取稟傳曰當日爲之
정조 15년
以行副司直申應顯侍從臣父加資別單傳于尹行任曰昨除都摠管視本階已超陞今日又以侍從臣父加階則當爲正憲此有關名器且開政若在昨日特除之前當爲嘉義階亦足爲歲初陞資原單從除拜前資級下批事分付
정조 15년
傳于尹行任曰違牌工曹判書許遞今日政差出
정조 15년
洪仁浩以吏批言啓曰侍從臣父年七十人每於歲首抄啓加資事載在法典矣侍從臣父年七十人員別單書入之意敢啓傳曰老人之事豈可踰日今日政下批可也
정조 15년
洪仁浩以吏批言啓曰宗廟署副奉事徐澈修呈狀內矣身素患疝氣衝亘之症觸寒闖發轉側須人以此病狀莫重大享看門之役無望自力卽爲遞改云身病旣如此則不可强令察任今姑改差何如傳曰允
정조 15년
洪仁浩以吏批言啓曰江陵谷山降號已滿十年之限依定式江陵縣監陞爲大都護府使谷山縣監陞爲都護府使何如傳曰允
정조 15년
有政吏批判書吳載純內閣進參判閔鍾顯進參議曺允大進同副承旨李敏采進以具㢞爲大司憲李敬玉爲知敦寧申應顯爲知義禁金樂洙爲戶曹參判社稷令李基禎典籍金羲淳相換校書提調單吳載純學正三單安重默李泰熙金必宣學錄單金乃默學諭單柳楨彦春君單金麟瑞輸城察訪李弘弼今加通政加資事承傳故僉知李用休贈戶參例兼故學生李沈贈左承旨故郡守李明鎭贈司僕正廣州府尹李家煥三代追贈贈吏參李海老贈吏判例兼贈吏議李春涵贈吏參例兼知中樞府事李敬玉兩代追贈贈吏參申鉉贈吏判例兼工曹判書申思運考再政以申應顯爲工曹判書行副司直申應顯今加嘉義前監役徐命憲學生李世翊李萬庥韓世垕以上今加通政侍從臣父年七十加資事承傳以韓興裕爲德川郡守
정조 15년
兵批判書金文淳進參判洪文泳病參議李夔入直進參知金履正病左副承旨尹行任進以申應顯徐秉德鄭景淳爲知事申思運爲都摠管田光羽爲兼司僕將副司直鄭煥猷呂萬永李洪載申耆李敬一洪聖淵副司正沈能迪金漢周
정조 15년
洪仁浩啓曰大司憲具㢞執義尹行履掌令朴猷煥持平鄭履綏未肅拜掌令柳河源呈辭持平宋煥箕在外監察茶時之意敢啓傳曰知道
정조 15년
傳于洪仁浩曰發遣吏郞諸執事淸齋與否摘奸以來
정조 15년
李敏采以弘文館言啓曰本館下番修撰臣朴基正以社稷祈穀大祭祭官今日議政府肄儀時晝仕出去之意敢啓傳曰知道
정조 15년
尹行任以都摠府言啓曰今此宗廟景慕宮擧動時寶劍侍衛不可不備員而都摠管鄭景淳未肅拜徐秉德在外二員未差寶劍侍衛將不得備員合有變通之道令政院急速稟旨仍令該曹口傳差出以爲備員侍衛之地何如傳曰許遞與未差之代前望單子入之待下批牌招察任
정조 15년
摠管前望單子入之副摠管安兼濟崔夢嵒李義行落點
정조 15년
以平安監司沈頤之狀啓平壤囚康乭男獄事査啓事傳于李敏采曰獄情則無論如此如彼事關宥旨前事中原赦令死律亦在應赦之科然則此輩自在已宥秩反復推覈靳持不決殊非重赦令之義令道伯卽爲減死刑放事回諭
정조 15년
以咸鏡監司李文源狀啓安邊等邑寺奴婢逃老故侵懲之弊發關嚴飭事傳于李敏采曰文王之政先斯四者四民雖可矜猶屬安土生存之類而彼奴婢之逃無去處而年不知爲幾十百者死已久矣而督懲於白骨者其爲干和尤當如何安邊等五邑之弊旣如此則其所釐正豈容少遲乎道比摠之規自有朝令則獨於本道只諉於各邑本摠以致積弊莫曉其委折況當歲首聞此切苦之瘼若或伈泄看過是豈元朝宣綸之本意乎卽今廟堂今日內三懸鈴行會仍令道伯收聚五邑宣頭案應頉之類關到日親執洗草仍又枚擧分付該邑亦各依此擧行此後道比摠之規申加修明雖一奴一婢拘於邑摠有白徵之弊道伯難免其責以此申飭今番洗草之類令道伯花名謄報仍自本司取來爻周事知悉
정조 15년
記事官洪樂游書啓臣敬奉聖諭馳往傳諭于南部會賢坊長興洞契領中樞府事鄭存謙所住處則以爲臣於病伏中千萬不意近侍臨宣聖敎記念慰藉藹然春溫重以元歲饌外有食物衣資加給之命惶恐隕越不知所達至於爲卿欣幸之敎視卿自別之諭字字恩言曠絶千古糞土賤臣何以得此於君父感激之極自不覺淸血之交頤顧臣所嬰之疾不齒恒人難容一日蹲據之狀已悉於前秋乞骸之章日月之明照燭無餘今當祝釐之時不敢猥瀆於祥和之下而臣之跡阻朝班今已九年于玆當此新舊歲起居之辰曷勝軒陛之戀而莫效螻蟻之忱如是而生亦復何用臣之尙延縷息莫非聖恩而挨過三冬歲律已更不自意犬馬之齒奄及年至纔經隆寒病隨年下已至弩末復入脩門此生已矣瞻望雲天有隕如瀉神精慌錯語不接續從當待其病思稍定更以文字仰申前懇云矣答曰知道
정조 15년
李敏采以兵曹言啓曰壯勇營事體何等自別而卽者本營把摠李懋自禁衛營直爲擬望於該營千摠之望雖以各營言之軍門自有次序事面亦有輕重或有不得已推移之事則必皆往復停當然後始乃移擬者卽是通行規例在他軍門猶尙如此況以壯勇營把摠遽然移擬於禁衛營千摠者事未前有萬萬未安禁衛大將金持默從重推考何如傳曰允
정조 15년
李敏采以訓鍊都監言啓曰本局從事官徐榮輔身病甚重勢難察任改差何如傳曰允
정조 15년
李敏采以義禁府言啓曰已拿處未拿囚人竝蕩滌事命下矣未拿囚罪人善山前府使鄭日煥全羅前監司尹蓍東竝蕩滌而蔚山前府使丁載遠以戰船致傷事因該道臣狀啓有待三政磨勘後拿來之命位羅前萬戶李觀海任明休以餉穀虧欠事令該道臣査實徵捧後拿問嚴勘事自本府草記蒙允矣丁載遠李觀海任明休等一體蕩滌何如傳曰允
정조 15년
辛亥正月初二日辰時上御重熙堂右副承旨入侍時右副承旨洪仁浩假注書趙台榮記事官洪樂游徐有聞以次進伏訖上曰祈穀大祭祭文以無於例之例十餘句製進何承旨捧入乎仍命書傳敎曰當該承旨推考又命書傳敎曰今日肄儀奠幣爵酒官不可不備員吏曹參議前望單子入之待下批先進去後謝恩命退承史以次退出
정조 15년
辛亥正月初二日巳時上御重熙堂左副承旨入侍時左副承旨尹行任假注書趙台榮記事官洪樂游徐有聞以次進伏訖上命書傳敎曰承旨前望單子入之待下批牌招察任上曰前舟橋堂上入侍賤臣承命出與舟橋前堂上鄭民始偕入進伏民始曰露梁別將移屬本司之後別將加料及員役朔布奉足自禁衛營減罷不給云本司旣無物力可以接濟且禁營將校移往臨津自有該鎭從前接濟之需則露梁別將加料員役朔布奉足使之依前出給在禁營別無所損而旣屬本司則不必往受於禁營該鎭亦屬均廳若以均廳之該營移案條中稱此數除留而自該廳逐朔分給似好依此施行之意分付何如上曰依爲之出擧條命退諸臣以次退出
정조 15년
都承旨未差行左承旨洪文泳齋宿右承旨徐瀅修齋宿左副承旨尹行任齋宿右副承旨洪仁浩齋直同副承旨李敏采齋直注書李海隣齋直一員未差假注書趙台榮差祭事變假注書崔致祐仕
정조 15년
藥房提調李秉模副提調趙宗鉉啓曰歲律載新景祿滋至伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區下忱敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 15년
傳于徐瀅修曰禮房承旨馳詣宗廟永寧殿奉審摘奸以來
정조 15년
以香室社稷祈穀大祭受押單子傳于徐瀅修曰親押
정조 15년
傳于李敏采曰未下直守令皆令當日辭朝次對同爲入侍
정조 15년
李敏采啓曰舟橋司都提調蔡濟恭提調鄭民始例兼提調徐有大金持默李漢豐司僕提調鄭昌順京畿監司徐鼎修依下敎來待矣傳曰入侍
정조 15년
尹行任啓曰今日次對兩司當爲進參除在外未署經外未肅拜呈告人員竝卽牌招何如傳曰允
정조 15년
傳于李敏采曰大臣備局堂上引見
정조 15년
傳于徐瀅修曰明日出宮門路以協陽門爲之
정조 15년
李敏采啓曰明日動駕時承旨不可不備員未差之代政官牌招開政差出待下批牌招何如傳曰前望單子入之待下批牌招察任
정조 15년
承旨前望單子入之洪文泳落點
정조 15년
兵曹參判前望單子入之趙宗鉉落點
정조 15년
李敏采啓曰明日動駕時承旨不可不備員都承旨未差之代政官牌招開政差出待下批牌招察任何如傳曰前望單子入之待下批牌招察任
정조 15년
李敏采啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰右副承旨進去
정조 15년
尹行任啓曰未下直守令皆令當日辭朝事命下矣仁同府使尹衡東高原郡守金得海永柔縣令徐弘輔旌義縣監許湜大靜縣監李麟臣憲府則旣已署經而諫院則大司諫未差司諫林道浩傳旨未下正言朴孝成未署經獻納柳匡天正言尹在明俱在外不得擧行云何以爲之敢稟傳曰違牌及在外未署經臺諫竝許遞前望單子入之待下批竝卽牌招署經
정조 15년
臺諫前望單子入之大司諫洪明浩司諫李太亨獻納李庚運正言金熙采朴基正落點
정조 15년
傳于洪仁浩曰右副承旨入侍
정조 15년
玉堂前望單子入之應敎鄭萬始副校理徐榮輔修撰李普天崔顯重副修撰鄭東觀落點
정조 15년
傳于洪文泳曰摠管未差之代前望單子入之
정조 15년
摠管前望單子入之都摠管西淸君煋安昌君燝落點
정조 15년
尹行任以吏曹言啓曰未下直守令當日辭朝事命下矣陽川縣令李敦源所患疝症挾感猝劇屈伸不得萬無今日內辭朝之望云雖未知實病之如何而特敎申飭之下不卽下直事體所在誠極未安推考警責何如傳曰允
정조 15년
尹行任以吏曹言啓曰差使員守令當日下送事命下矣寧遠郡守南衡重九十承重祖父素患痰癖之症當寒添劇轉側須人萬無離側下去之望云篤老親病旣如此則雖與無端稱頃有異特敎之下不卽下去誠極未安本曹請推之外無他可施之罰何以爲之敢稟傳曰侍下情理旣如許改差口傳各別擇差待下批仍令不多日內辭朝
정조 15년
吏曹口傳政事以白泓鎭爲寧遠郡守
정조 15년
尹行任以兵曹言啓曰五衛將李晩馨文臣兼宣傳官沈能翼俱以身病猝重時月之內無望供職呈伏乞遞實病旣如此則侍衛之任不可久曠今姑改差何如傳曰允
정조 15년
辛亥正月初三日辰時上御重熙堂右副承旨入侍時右副承旨洪仁浩記事官李海隣記事官洪樂游徐有聞以次進伏訖上命書傳敎曰明日侍臣不可不備員憲臺未肅拜在外人竝許遞前望單子入之待下批牌招上曰兵曹堂上前望單子入之待下批牌招察任出榻敎上曰玉堂前望單子入之待下批牌招察任出榻敎命書傳敎曰歲初次對連値動駕今日來會諸臣皆是備局諸宰次對兼行事使之知悉仍命退承史以次退出
정조 15년
辛亥正月初三日未時上御誠正閣大臣備局堂上引見人待時左議政蔡濟恭左參贊金華鎭行司直鄭昌順兵曹判書金文淳禮曹判書李秉模漢城判尹李致中開城留守具庠行副司直李邦一訓鍊都正徐有大行副司直李漢豐校理李百亨左副承旨尹行任記事官李海隣事變假注書崔致祐記事官洪樂游徐有聞守禦中軍孫相龍御營中軍洪和輔禁衛中軍李儒敬長城府使朴左源端川府使李周鳳金川郡守徐直修德川郡守韓興裕安城郡守趙祥逵金浦郡守李弘源比安縣監趙亨逵殷栗縣監鄭晩錫居昌縣監兪漢紀機張縣監朴萬瞻以次進伏訖濟恭曰歲色已新數日日氣稍寒聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣濟恭曰新年載屆中宮殿氣候亦得一樣乎上曰然矣濟恭曰元子宮今爲二歲伏想益復岐嶷下情歡忭不可勝達而八方祈祝容有旣乎上曰欲待和暖日使卿見之矣濟恭曰瞻謁之忱何時不切而自下請謁有所不敢不得仰請矣上曰日前歲饌草記爲軫獨賢特爲措辭傳敎矣卿其見之乎濟恭曰恩意鄭重溢於辭敎祗受歲饌歡聲滿室下情感祝何可盡達乎上曰次對爲之濟恭曰此南兵使李仁秀狀啓也以爲今春三甲左右營習操依定式擧行而未行春操南各營所管邑鎭依近例各其官鎭門聚點事請令廟堂稟旨分付矣臣於向日北兵使春操狀啓稟旨之時南關各邑春操亦爲設行三甲則以被歉姑令停止事覆啓蒙允知委矣觀此南兵使狀聞則南關春操三甲爲當次餘外各邑只請官鎭聚點臣之前日覆啓未諳本道輪操規例之致雖然南關各邑停廢操鍊已多年所自朝家特命設行未爲不可三甲待年豐擧行而今年則竝與官門聚點許令停止恐合事宜以此分付何如上曰依爲之出擧條濟恭曰此掌令李鎭宅上疏也其一使星監兵之廚傳不用牛者法禁之嚴峻也近來守令郵丞邊將牧官皆設屠肆故近年稼穡大登而及其收取所出太減者不得深耕之致也元朝弛禁出於與民同樂之意而三日之內屠殺不知其幾百駄則農民之害大矣竝令廟堂別立科條一切嚴防事也其一戎兵大政而鄕軍門無一可恃軍籍軍器苟充彌縫臣意則自朝家限五六十年前某式年先考漢城府帳籍知某邑幼戶之數幾何然後較考昨式年幼戶則冒錄增加之數可知以此嚴飭列邑一竝査櫛其一向來馬兵之取才賜科誠有實效步卒之能射善砲者亦如馬兵而取才則尤有實效無論馬步行伍軍卒特減煙役以示區別之意則亦激勸之一道事也其一民生之難支莫重還上若鄕吏倉卒潛入庫中分二石而爲三石分四石而爲六石以塵土虛殼雜之惟以石數勒給倉蠧之用奸專出於不改量以石數出給所儲穀物不無鼠縮捧上之時以十五斗斛捧之還給之際以十四斗斛給之若雜之以塵土虛殼則令民不爲受食若有不足之數當該監色論以重勘俾懲其不足之數則倉蠧盜竊之弊不禁而自禁事也牛禁蕩然農民被害臺疏所論果是農家切急之憂各道道臣若能嚴飭屬邑另加糾禁則豈有此等弊端至入於臺疏中乎元朝藏牌便同國典不可容易請寢而至於守令郵丞邊將牧官之皆設屠肆事之驚駭莫此爲甚此後若復有如此不法之事則其責自歸道臣以此各別嚴飭宜矣軍籍苟充之患果如臺言而至於溯考五六十年帳籍幼學之戶旣近煩鎖亦必騷擾恐難許施步軍之依馬兵例試才賜第不無屑越之嫌此亦置之至若無論馬步軍凡係行伍者之減給煙戶雜役此是應行之例依所請各別申飭諸道着意擧行還穀之以十四斗斛分給民人之請亦出於爲民防奸之意而新法之續續頒下終非美事若其嚴戢吏奸使穀品不至麤劣斗數不至太減都係於守令之盡心力與否以此嚴飭恐爲得宜矣上曰依爲之出擧條濟恭曰此忠淸前監司鄭存中狀啓也以爲安興關隘之重實最於諸路海防而一自行營設立之後民情之安不如故常些少城內之戶擧懷渙散今此變通實合便宜而至於久勤窠一款安興關防若是緊重則鎭守官長宜加遴選若以久勤差遣則地重人輕彈壓無望宜置防禦使而防營之設事力不逮則永作僉使窠邊地履歷俾同於白翎法聖則緩急容或有恃請令廟堂稟處矣道臣所論不無意見而朝家之以久勤窠變通差遣不滿一朔今又改制非所可論狀中所請姑置之何如上曰依爲之出擧條昌順曰前年秋間因儒臣李殷模疏請均廳移納六朔爲限一切嚴禁矣今則六朔之限已滿蓋移納之法他司則防禁均廳則獨許者實緣均廳米條所入不能應下故當初事目許買移納以補不足此不可一向防塞自來朔爲始依前移納何如上曰依爲之出擧條上曰舟橋堂上進前可也民始等進前上曰昨春以後展謁之忱何日少弛而爲念民弊至今未果今則歲色已新予心憧憧益復如新園幸欲以望前後爲之舟橋之役今至何境耶民始曰橋役今已告完而極爲堅緻矣民始曰舟橋入用船隻之外不可無左右挾船故京江大船卽今見在者合爲八十隻而船隻排設之後格軍亦不可不備待八十隻格軍殆近千數此是烏合之類不可無統領且常時有管束然後臨期聚會結船使役庶無紛亂未及之弊船隻及格軍今將團束俾爲節制則便同軍制當有摠領之人本司雖有都廳而都廳名號不可以領軍則別定將官名號而後庶不違於軍制至若船上旗幟則相風旗凡船皆有之自當依此爲之而格軍旣已排立則亦當有標識之旗號董率之將領故與諸將臣及亞將中知兵事者相議皆以爲旗幟則此與陸軍之制有異參互古法與我國水軍之制舟橋船隻及狹船分爲前後左右各置領將一人三船作綜綜置綜長一人而使領將領率中央又置都領一人而以協摠稱號協摠領將各置認旗各船旗以某船書揭而各隨方色揷於船頭且船尾例有旗幟而此則無他可倣者旗制則一如船頭所揷者而鳥中鶻鷁乃是自古取用於船制者畫以兩鳥相間揷之中懸二大旗以標中央則庶有意義云云將領則旣不用司哨之制不必別設他將官舟橋排設時監官領將自是船主中抄擇者以其領將爲綜長監官爲領將都廳爲協摠爲好云云諸議別無異同依此爲之似好而舟橋動駕事體甚重凡係董飭迎接之方不可使一協摠專當擧行留都將臣中以舟師大將稱號自兵曹依守宮大將例備望受點使之前期出去專管擧行爲宜至於協摠旣領船格常時則管束諸船臨期則節制格軍自是將官之任不可不屬之某營而使本司都廳例兼然後庶無妨礙之患矣上曰諸將臣及亞將各陳意見可也有大曰旗幟之制樣將官之稱號如是的定似爲得宜矣漢豐曰今此定制俱有可據極甚便好矣持默曰諸議果好臣無異見矣儒敬曰舟橋事體莫重則不可無衛船格軍而團束然後可以節制每三船作爲一綜五綜爲一領中一船爲協摠船前五綜屬之前領將五綜屬之後領將餘外船隻竝屬協摠以倣餘零入子壁之義而前後領將俱聽協摠節制日後左右挾船亦依此編伍協摠領將各有號旗每船各揷二旗而一書䑸船次第一畫鶻蠲形狀又以相風旗二面揷于船尾中央大船懸黃黑大旗二面則在古法實有依據至於協摠領將之號俱是水軍將領之古名色似可免無稽之制矣和輔曰昨者伏見圖式則旗幟之定制船艦之次第極有條理與軍制相似在觀瞻亦美而協摠稱號亦甚好矣相龍曰臣亦見其圖形規度合式亦且觀美實無異見矣上曰大臣之意何如濟恭曰臣亦俄見圖畫船上旗制旣有所據綜長領將協摠等名號之以次管束亦甚綜密至於留都將臣之以護船臨期受點董率擧行俱極便好別無他見之可以仰陳而但念若使協摠常時有管領船隻之權則日後似不無弊端凡係船隻之事皆使舟橋司有司堂上主之協摠則只聽令奉行然後可無船人等牽礙失利之患矣上曰依爲之都廳之於船隻設橋時只當以都廳董役渡涉時只當以協摠率領而已若於未設之前已撤之後去來出入惟有司堂上一人主管然後無使都摠協摠干預其間無或有一分貽弊江民可也出擧條上敎昌順曰園幸在前司僕擧行不可不預爲料理今番園幸自有定例而凡百擧行務爲省弊之道可也上曰守令進前可也左源等以此進前奏職姓名訖上曰須體朝家軫念之意其各殫竭做治可也仍命宣諭訖命退諸臣以次退出
정조 15년
行都承旨洪文泳齋宿左承旨徐瀅修齋宿右承旨尹行任齋宿左副承旨洪仁浩齋宿右副承旨李敏采齋直同副承旨柳文養齋直注書李海隣齋宿一員未差假注書趙台榮齋直事變假注書崔致祐仕
정조 15년
大駕詣宗廟入齋室後內閣政院玉堂藥房口傳問安答曰知道
정조 15년
詣景慕宮入齋室後內閣政院玉堂藥房口傳問安答曰知道
정조 15년
尹行任啓曰令日動駕時別侍衛不可不備員兵曹判書金文淳謂有身病不爲入來卽爲牌招何如傳曰允
정조 15년
尹行任啓曰司僕內乘來言捲簾毛帳取稟傳曰捲三面
정조 15년
傳于尹行任曰侍衛軍兵毛具
정조 15년
傳于尹行任曰兵曹判書更爲牌招
정조 15년
承旨前望單子入之柳文養落点
정조 15년
傳于尹行任曰兵曹參判前望單子入之待下批牌招察任
정조 15년
以應敎鄭萬始修撰李普天崔顯重副修撰鄭東觀牌不進罷職傳旨傳于尹行任曰只推
정조 15년
尹行任以弘文館言啓曰本館下番闕直事甚未安應敎鄭萬始修撰李普天崔顯重副修撰鄭東觀旣有只推之命竝卽牌招以爲推移入直之地何如傳曰允
정조 15년
以應敎鄭萬始修撰李普天崔顯重副修撰鄭東觀牌不進罷職傳旨傳于尹行任曰只推更爲牌招
정조 15년
以應敎鄭萬始再牌不進罷職傳旨傳于尹行任曰許遞
정조 15년
尹行任以弘文館言啓曰本館下番闕直事甚未安副修撰韓光植卽爲牌招入直何如傳曰允
정조 15년
以副修撰韓光植牌不進罷職傳旨傳于尹行任曰只推
정조 15년
吏曹口傳政事以洪檍爲分內局提調
정조 15년
傳于尹行任曰違牌臺諫許遞前望單子入之待下批牌招察任
정조 15년
大司憲前望單子入之趙宗鉉落點
정조 15년
掌令前望單于入之李尙度落點
정조 15년
以掌令李尙度牌不進罷職傳旨傳于尹行任曰只推更爲牌招
정조 15년
以掌令李尙度再牌不進罷職傳旨傳于尹行任曰許遞
정조 15년
傳于尹行任曰司僕正令該曹口傳差出
정조 15년
吏曹口傳政事以尹序東爲司僕正
정조 15년
兵曹口傳政事以韓泳爲宣傳官
정조 15년
吏曹口傳政事尙瑞直長李學彬義盈直長李洛秀相換
정조 15년
兵曹口傳政事宣傳官洪棆中樞都事金宗淳相換宣傳官李源亨武兼金相九相換宣傳官南志彧武兼沈弘祖相換宣傳官李性林備邊郞李得江相換
정조 15년
傳于洪仁浩曰規模姑未成今番隨駕營門亦以訓鍊都監爲之又欲觀其便否步軍則減一哨馬軍加一哨隨駕塘馬依書下塘數擧行事分付
정조 15년
吏曹口傳政事以李周斌爲宗廟副奉事
정조 15년
洪仁浩啓曰卽見平安監司沈頤之狀啓則枚擧備邊司啓下關而有傳曰啓下備邊司之語傳敎判付自有規例奏御文字何等審愼則備局行會之如是做錯事未前有誠極未安當該有司堂上從重推考道伯之矇然修改不可無警亦爲從重推考原狀啓還下送使之改修正上送何如傳曰允有司堂上越捧一等
정조 15년
洪仁浩啓曰明日大駕詣社稷入齋室後王大妃殿惠慶宮問安何承旨進去乎敢稟傳曰同副承旨進去
정조 15년
傳于尹行任曰明日出宮門路以協陽門爲之
정조 15년
傳于尹行任曰發遣吏郞諸執事淸齋與否摘奸以來
정조 15년
以南部都事李顯民拿處傳旨傳于尹行任曰爲先推考
정조 15년
兵曹以金持默爲舟師大將
정조 15년
園幸時軍令正月十六日出宮果川縣晝停所自闕門三十里水原府宿所自果川官門四十里以上七十里十七日園所展謁自水原官門二十里還詣水原府宿所十八日果川縣宿所十九日還宮
정조 15년
洪文泳以吏曹言啓曰今此社稷祈穀大祭諸執事中時無職名人令該曹口傳付軍職何如傳曰允
정조 15년
洪文泳以禁衛營言啓曰今正月初五日社稷擧動時依兵曹節目城上斥候七處哨官七員出番鄕軍二十八名伏兵三處哨官三員出番鄕軍十二名竝嚴飭定送晝療飢夜饋粥而初六日還宮後依例撤罷之意敢啓傳曰知道
정조 15년
洪文泳以漢城府言啓曰知敦寧任希曾妻沈氏不當入於歲饌別單而該部矇然報來以至啓下原單勿施該部官不察之罪令該府拿問處之臣亦有不能照察之罪惶恐待罪之意敢啓傳曰知道勿待罪
정조 15년
正言金熙采啓曰臣於瀛館淸齋之日伏承薇垣新除而署經有命天牌踵臨雖不得不冒沒出肅第臣旣經納言揆以院規勢難仍冒而昨緣夜深不敢瀆擾又値動駕今始來避臣之所失於是大矣請命遞斥臣職答曰依啓
정조 15년
正言朴基正啓曰臣於昨日伏承薇垣新除而適値禁中淸齋之時庚牌繼降雖不得不章皇出肅而臣於本院已經亞諫今此所叨揆以公格在所當遞更鼓已深瀆擾是懼又値動駕未及周旋冒沒隨參今始來避所失大矣請命遞斥臣職答曰依啓
정조 15년
辛亥正月初四日卯時上詣宗廟景慕宮展謁入侍時行都承旨洪文泳左承旨徐瀅修右承旨尹行任左副承旨洪仁浩右副承旨李敏采同副承旨柳文養記事官李海隣假注書趙台榮記事官洪樂游徐有聞一提學吳載純二提學鄭民始檢校直提學李秉模檢校直閣鄭東浚鄭大容直閣徐榮輔待敎沈象奎以次隨駕上具翼善冠衮龍袍乘輿出協陽門降輿乘輦出敦化門詣宗廟洞口降輦所降輦乘輿入廟大門詣齋室改具冕服詣東神門外執圭入就板位行四拜禮詣廟內奉審仍詣永寧殿就板位行四拜禮詣廟內奉審還詣齋室改具翼善冠衮龍袍乘輿出廟大門詣乘輦所降輿乘輦詣景慕宮前路降輦所降輦乘輿入廟大門詣齋室命書傳敎曰還宮當由弘化門以此分付上改具冕服詣神門外執圭詣板位行再拜禮入廟內奉審還詣齋室改具翼善冠衮龍袍乘輿出廟大門詣乘輦所降輿乘輦命文泳書傳敎曰十六日顯隆園展謁以此分付駕詣弘化門外命行任出標信解嚴詣明政門外降輦乘輿入永淸門還內諸臣退出
정조 15년
辛亥正月初四日午時上御重熙堂右副承旨入侍時右副承旨李敏采記事官李海隣記事官洪樂游徐有聞以次進伏訖上曰舟橋堂上兵曹判書入侍出榻敎賤臣承命出與舟橋堂上鄭民始兵曹判書金文淳偕入進伏上曰左副承旨入侍出榻敎賤臣承命出與左副承旨洪仁浩偕入進伏上命書傳敎曰定例之姑未印行欲詳知行之必便好然後廣布也今番亦依昨年定式之例及今番添入條件爲之雖一隷一軍若有科外帶去亦例昨年例令廟堂分遣備郞至還宮時各別廉察以爲隨現論勘之地以此意預令廟堂知悉嚴飭各司及該道文淳曰園幸時舟師大將當以三軍門中留營留陣兩大將擬望而若値訓鍊大將別隨駕之時則無以備員擬望以守摠兩使臨時啓請通融備擬事定式施行何如上曰依爲之出擧條民始曰昨年園幸時訓鍊都監爲先廂壯勇營水原軍爲後廂與禁軍挾輦軍前排軍一體先詣津頭越邊而出宮時留都營軍兵除出隨駕至津頭落後還宮時亦依出宮時例出待津頭斥候伏兵部字內則只設斥堠伏兵除之十里外則斥堠伏兵令守摠兩營各隨地方擧行傳語軍只部字內排立矣今番竝依昨年例爲之乎敢此仰達矣上曰依爲之出擧條命退諸臣以次退出
정조 15년
辛亥正月初四日申時上御重熙堂軍士房承旨入侍時右副承旨尹行任記事官李海隣記事官洪樂游徐有聞以次進伏訖上命書榻敎曰宣傳官洪掄南志彧李源亨李性林他司相換又命書榻敎曰宣傳官直赴之代令該曹口傳各別擇差命退諸臣以次退出
정조 15년
行都承旨洪文泳隨駕宿左承旨徐瀅修隨駕宿右承旨尹行任隨駕宿左副承旨洪仁浩隨駕直右副承旨李敏采隨駕直同副承旨未差注書李海隣隨駕宿一員未差假注書趙台榮隨駕直事變假注書崔致祐守宮
정조 15년
大駕詣社稷入大次後內閣政院玉堂藥房口傳問安答曰知道
정조 15년
王大妃殿惠慶宮遣承旨朝夕問安答曰知道
정조 15년
徐瀅修啓曰禮貌官來言百官稟旨就次傳曰知道
정조 15년
洪文泳啓曰王大妃殿惠慶宮夕問安何承旨進去乎敢稟傳曰左承旨進去
정조 15년
吏曹口傳政事以金孝建爲兵曹佐郞
정조 15년
兵曹堂上前望單子入之柳文養落點
정조 15년
以修撰李普天崔顯重副修撰鄭東觀再牌不進罷職傳旨傳于洪仁浩曰只推
정조 15년
兵曹口傳政事以申鴻周田義顯金處純爲宣傳官李厚培爲都摠經歷田義顯爲內禁將副司正單沈象奎
정조 15년
尹行任以兵曹言啓曰依下敎隨駕禁軍及駕後禁軍武藝別監內吹兼內吹近伏軍士標下軍兵等處設粥以饋之意敢啓傳曰知道
정조 15년
尹行任以壯勇營言啓曰依下敎本營隨駕將校軍兵等處設粥分饋之意敢啓傳曰知道
정조 15년
尹行任以訓鍊都監言啓曰依下敎隨駕將校軍兵等處設粥分饋之意敢啓傳曰知道
정조 15년
尹行任以禁衛營言啓曰依下敎隨駕本營槍劍軍等處設粥分饋之意敢啓傳曰知道
정조 15년
尹行任以御營廳言啓曰依下敎駕前別抄兼內吹及留陣將校軍兵等處設粥分饋之意敢啓傳曰知道